3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  เนื่องจากการบริษัทฯ แบ่งลักษณะงานออกเป็น 3 สาย ดังที่ได้กล่าวมาแล้วข้างต้นในข้อ 2.3 คือ

  1. สายงานวิศวกรรมไฟฟ้าและเครื่องกล

  2. สายงานวิศวกรรมอนุรักษ์พลังงานและสิ่งแวดล้อม

  3. สายงานวิศวกรรมก่อสร้างทั่วไป

  ดังนั้นในหัวข้อต่างๆ ของลักษณะการบริหาร จะเป็นข้อมูลโดยรวมของ 3 สายผลิตภัณฑ์ ดังต่อไปนี้
  ซึ่งเป็นงานวิศวกรรม ก่อสร้างคล้ายคลึงกัน

  ขั้นตอนการรับงานของกลุ่มบริษัท อีเอ็มซี จำกัด (มหาชน)

  []

  1.ฝ่ายบริหารศึกษาข้อมูลขั้นต้นของลูกค้าเพื่อกำหนดหลักเกณฑ์ในการเข้าประมูลงานหรือการเข้า

  เจรจาตกลงกับลูกค้า ประกอบด้วย ขนาดของงาน ความซับซ้อนของงาน ลักษณะคู่แข่งขัน
  งานของคู่แข่งขันในขณะนั้น ราคาวัตถุดิบ และต้นทุนโดยประมาณจากฝ่ายประมาณราคา
  นอกจากนี้ยังขึ้นอยู่กับความสัมพันธ์กับลูกค้าหรือเจ้าของโครงการนั้นๆด้วย

  2.ภายหลังจากที่ได้รับมอบหมายให้ดำเนินโครงการ
  ฝ่ายบริหารของบริษัทจะศึกษารายละเอียดและแต่งตั้งผู้จัดการโครงการเพื่อดูแลรับผิดชอบงาน

  3.ผู้จัดการโครงการมีหน้าที่รับผิดชอบในการวางแผนและควบคุมความก้าวหน้า ต้นทุนโครงการ
  รวมทั้งดำเนินการประเมินแบบงาน จำนวนและราคาของวัสดุอุปกรณ์
  ประเภทคุณภาพของวัสดุก่อสร้างที่ต้องใช้เพื่อให้เป็นไปตามข้อตกลง

  4.ระหว่างการปฏิบัติงานติดตั้งระบบ
  ผู้ควบคุมและหัวหน้างานในแต่ละฝ่ายซึ่งอยู่ในความดูแลรับผิดชอบของผู้จัดการโครงการ
  จะตรวจสอบความก้าวหน้าของงานเพื่อให้เป็นไปตามแผนและกำหนดการที่วางไว้
  และจัดทำบันทึกรายละเอียดของงานที่ทำ การใช้วัสดุก่อสร้าง ต้นทุน คุณภาพ
  ปริมาณงานเพื่อรายงานให้กับฝ่ายบริการของบริษัททราบ

  5.การตรวจสอบผลงานก่อนส่งมอบ ผู้ตรวจสอบประกอบด้วยวิศวกรผู้ควบคุม เจ้าของโครงการ
  และผู้จัดการโครงการตรวจสอบและทดสอบผลงานขั้นสุดท้าย หากพบความผิดพลาดและข้อแก้ไข
  จะดำเนินให้แล้วเสร็จ แล้วจึงจะส่งมอบงานให้กับผู้ว่าจ้าง

ข้อจำกัดการประกอบธุรกิจ

  ในปีที่ผ่านมาบริษัทฯ อยู่ในระหว่างดำเนินการตามแผนฟื้นฟูกิจการ
  จึงเป็นข้อจำกัดในการประมูลงาน และการยอมรับของผู้ว่าจ้างทั้งๆ ที่บริษัทฯ
  มีศักยภาพในด้านการทำงานสูงเมื่อเทียบกับคู่แข่งขันรายอื่น แต่เมื่อปลายปี 2546 บริษัทฯ
  จึงได้ยื่นขอแก้ไขแผนฟื้นฟูต่อศาลล้มละลายกลาง
  ศาลล้มละลายกลางมีคำสั่งอนุมัติให้แก้ไขแผนในวันที่ 26 ธันวาคม 2546 ต้นปี 2547
  บริษัทฯได้ปรับปรุงโครงสร้างทุนตามแผนที่แก้ไขทำให้บริษัทฯ
  สามารถจ่ายชำระหนี้ให้กับเจ้าหนี้และออกจากแผนฟื้นฟูกิจการในวันที่ 1 มีนาคม 2547

  3.2 การตลาดและภาวะการแข่งขัน

  บริษัทฯมีนโยบายในการที่จะพยายามเพิ่มงานจากภาครัฐและภาคเอกชนที่มีศักยภาพเพิ่มขีดความสามารถในการทำงานก่อสร้างให้สูงมากขึ้น
  และเพิ่มงานก่อสร้างให้มากขึ้นด้วย

การตลาด

(1) กลยุทธ์ทางการตลาด การจำหน่าย และช่องทางการจำหน่ายของกลุ่มบริษัท อีเอ็มซี จำกัด
(มหาชน)

กลุ่มบริษัท อีเอ็มซี จำกัด (มหาชน) ได้วางนโยบายและกำหนดแนวทางการตลาดดังนี้

  1. กลุ่มบริษัทรับเหมาก่อสร้างครบวงจร

  ภายหลังจากการปรับปรุงโครงสร้างทางธุรกิจและโครงสร้างการถือหุ้น กลุ่มบริษัท อีเอ็มซี จำกัด
  (มหาชน)
  เป็นกลุ่มบริษัทรับเหมาก่อสร้างครบวงจรและมีความพร้อมในการเข้าประมูลทั้งในภาครัฐบาลและเอกชน
  ส่งผลดีต่อการประกอบธุรกิจทั้งทางด้านการตลาด ประสิทธิภาพการดำเนินงาน
  เป็นผู้เชี่ยวชาญงานเฉพาะด้าน ความสามารถประหยัดต้นทุนและค่าใช้จ่าย
  ซึ่งทำให้สามารถการเข้าประมูลงานขนาดใหญ่หรืองานรับเหมาเบ็ดเสร็จ (Turnkey)
  และสามารถแข่งขันกับบริษัทก่อสร้างอื่นๆ ได้

  2. เน้นงานก่อสร้างภาครัฐ

  บริษัทฯ มีนโยบายเน้นการก่อสร้างภาครัฐบาล
  เพื่อลดความเสี่ยงในเรื่องการรับชำระเงินโดยเฉพาะอย่างยิ่งในสายงานวิศวกรรมสิ่งแวดล้อม
  สายงานวิศวกรรมสาธารณูปโภคพื้นฐานซึ่งบริษัทฯ ได้ขึ้นทะเบียนเป็นผู้รับเหมา ชั้น 1
  ของหน่วยงานภาครัฐไว้หลายหน่วยงาน

3. คุณภาพ ประสิทธิภาพ ตรงตามเวลา

  นโยบายหลักในการดำเนินงานของ บริษัท อีเอ็มซี จำกัด (มหาชน)
  เน้นการดำเนินงานเพื่อให้ได้ผลงานที่มีคุณภาพ มีความปลอดภัย
  การปฏิบัติงานของพนักงานเป็นไปอย่างมีประสิทธิภาพและแล้วเสร็จทันตามกำหนด

4. พันธมิตรทางการค้า

  พันธมิตรทางการค้าเป็นปัจจัยสำคัญในการแข่งขันกับบริษัทรับเหมาก่อสร้างขนาดใหญ่ทั้งในประเทศและต่างประเทศ
  โดยการถ่ายทอดความรู้ความชำนาญ เทคโนโลยีที่ทันสมัย
  รวมถึงระบบการบริหารโครงการขนาดใหญ่
  ซึ่งทำให้บริษัทมีศักยภาพและประสบการณ์เพียงพอในการเข้าประมูลโครงการขนาดใหญ่ได้

  5. การได้รับความเชื่อถือและไว้วางใจจากลูกค้า

  จากผลงานที่มีคุณภาพในอดีต
  บริษัทได้รับความเชื่อถือและไว้วางใจจากลูกค้าทั้งภาครัฐบาลและเอกชน
  ทำให้ได้รับการยอมรับในการเข้าประมูลงานใหม่ทั้งจากลูกค้ารายเดิม ลูกค้ารายใหม่
  และลูกค้าใหม่ที่ได้รับการแนะนำจากลูกค้ารายเดิม

  6. ผู้บริหารที่มีประสบการณ์

  นอกเหนือจากความสามารถในการบริหารแล้ว
  ผู้บริหารของบริษัทมีความรู้ประสบการณ์การทำงานทั้งภาคปฏิบัติในงานวิศวกรรมมากกว่า 20 ปี
  และนำเทคโนโลยีที่ทันสมัยมาใช้หรือการเปลี่ยนแปลงทางวิศวกรรมอื่น ๆ

นโยบายการกำหนดราคาของกลุ่มบริษัท อีเอ็มซี จำกัด (มหาชน)

  บริษัทมีนโยบายการกำหนดราคาโดยอิงกับราคาตลาด หรือเป็นราคาต้นทุนวัตถุดิบ ค่าจ้างแรงงาน
  ค่าโสหุ้ย บวกกำไรขั้นต้น ที่บริษัทฯ สามารถดำเนินการได้โดยไม่ขาดทุน

สภาวะอุตสาหกรรมและการแข่งขัน

  ในปี 2546 เศรษฐกิจไทยอยู่ในระหว่างขยายตัว รัฐบาลให้ความสนับสนุนการลงทุน
  ทางธุรกิจด้านอสังหาริมทรัพย์ มากขึ้น จึงทำให้บริษัทฯ มีส่วนแบ่งการตลาดมากขึ้น
  บริษัทฯสามารถประมูลงานแข่งขันกับคู่แข่งได้มากขึ้น
  และโอกาสในการรับงานของบริษัทจึงมีมากขึ้นกว่าปีที่ผ่านมา

3.3 กำลังการผลิตของบริษัท

  บริษัทฯ มีวิศวกรและพนักงานอยู่จำนวน 120 คน ซึ่งมีความสามารถที่จะรับงานได้ปีละ 3,000
  ล้านบาท ต่อปี ณ.ปัจจุบันบริษัทมีงานในมือที่จะแล้วเสร็จในปี 2547 อยู่ประมาณ 1,815 ล้านบาท
  ยังคงมีกำลังเหลือพอเพียงที่จะทำงานได้อีก ประมาณ 1,200 ล้านบาท ต่อปี

  โครงสร้างต้นทุนและการจัดหาวัตถุดิบ

โครงสร้างต้นทุนแยกตามสายงานได้ดังนี้

 1. โครงสร้างต้นทุน-สายงานระบบไฟฟ้าและเครื่องกล 

ข้อมูลเกี่ยวกับวัสดุก่อสร้างงานระบบ

วัสดุก่อสร้างสามารถแจกแจงเป็นประเภทใหญ่ๆ ได้ดังนี้

  1.อุปกรณ์ไฟฟ้า เช่น หม้อแปลง, สวิทซ์เกียร์, อุปกรณ์เตือนไฟ, สายไฟฟ้า, โคมไฟ,
  หลอดไฟ, หม้อ

แปลง, สวิทซ์ตัดตอน, คอนเดนเซอร์, เครื่องกำเนิดไฟฟ้า ตู้ไฟฟ้า เป็นต้น

  2.อุปกรณ์สุขาภิบาลและดับเพลิง เช่น ปั๊มน้ำ, วาล์ว, ปั๊มดับเพลิง, ท่อโลหะ, ท่อพีวีซี,
  อุปกรณ์,ดับเพลิง,

ท่อเหล็กหล่อ, หัวรับระบายน้ำ, ปั๊มบำบัดน้ำเสีย เป็นต้น

  3.อุปกรณ์ระบบปรับอากาศ เช่น ฉนวนหุ้มท่อ สังกะสี ฉนวนใยแก้ว ท่อเหล็ก ท่อทองแดง ปั๊มน้ำ

Cooling Tower เครื่องทำความเย็น พัดลม วาล์ว เป็นต้น

  ค่าจ้างรับเหมาช่วงและค่าแรงทางตรง
  ส่วนใหญ่บริษัทมักจะจ้างผู้รับเหมาช่วงที่ทำธุรกิจกับบริษัทมา

  นานมากกว่า 15 ปี เป็นช่างที่มีฝีมือและคุณภาพดี
  สามารถไว้วางใจได้และมีค่าจ้างในระดับปานกลาง เมื่อเทียบกับราคาในท้องตลาดทั่วไป

  2. โครงสร้างต้นทุน-สายงานวิศวกรรมสิ่งแวดล้อม ข้อมูลเกี่ยวกับวัสดุก่อสร้าง

  การจัดซื้อและจัดหาวัสดุก่อสร้างสามารถทำได้ง่าย
  ทั้งจากผู้จำหน่ายในประเทศและต่างประเทศแต่ในปี 2546
  ไม่มีการสั่งซื้อวัสดุจากต่างประเทศผลิตภัณฑ์ที่สั่งซื้อจากผู้ผลิตในประเทศได้แก่ ท่อ เสาเข็ม ฟิตติ้ง
  เป็นต้น

3. โครงสร้างต้นทุน-สายงานวิศวกรรมก่อสร้างทั่วไป

  ข้อมูลเกี่ยวกับวัสดุก่อสร้าง

  วัสดุก่อสร้างที่ใช้ในงานรับเหมาก่อสร้างทั่วไป ได้แก่ เหล็กเส้น ปูนซีเมนต์ วัสดุก่อสร้างทั่วไป
  ซึ่งสามารถหาได้ทั่วไปภายในประเทศ

3.4 งานที่ยังไม่ส่งมอบของบริษัท อีเอ็มซี จำกัด (มหาชน)

  มูลค่างานที่ยังไม่ส่งมอบ ณ 31 ธันวาคม 2546 ของบริษัทฯ เป็นจำนวนรวมทั้งสิ้น 1,815
  ล้านบาท โดยแบ่งเป็นแต่ละสายผลิตภัณฑ์ ดังนี้

1.  สายงานวิศวกรรมระบบไฟฟ้าและเครื่องกล 1,428 ล้านบาท (จำนวน 8 โครงการ)

2.  สายงานวิศวกรรมก่อสร้าง 293 ล้านบาท (จำนวน 7 โครงการ)

3.  สายงานวิศวกรรมสิ่งแวดล้อม 93 ล้านบาท (จำนวน 2 โครงการ)

  โครงการที่ยังไม่ส่งมอบมูลค่าเกินกว่าร้อยละ 10
  ของรายได้รวมตามงบการเงินรวมของปีบัญชีล่าสุดมี 4 โครงการ คือ
  โครงการงานระบบประกอบอาคาร กิจกรรมครัวการบิน ผู้ว่าจ้างคือบริษัท การบินไทย จำกัด
  (มหาชน) ณ.ท่าอากาศยานสุวรรณภูมิ มูลค่างานคงเหลือ 780 ล้านบาท,
  โครงการงานระบบประกอบอาคาร กิจกรรมการพาณิชย์สินค้าและไปรษณียภัณฑ์ ผู้ว่าจ้างคือบริษัท
  การบินไทย จำกัด (มหาชน) ณ.ท่าอากาศยานสุวรรณภูมิ มูลค่างานคงเหลือ 505 ล้านบาท,
  โครงการ 49 พลัส คอนโดมิเนียม ผู้ว่าจ้างคือ บริษัท พลัส พร๊อพเพอร์ตี้ พาร์ทเนอร์ จำกัด
  รับเหมาก่อสร้างอาคารพักอาศัย 9 ชั้น รวมงานระบบ มูลค่างานคงเหลือ 88 ล้านบาท และ
  โครงการ PAN BIOPHILE INSTITUTE ผู้ว่าจ้างคือ บริษัท พูนพินโฮลดิ้ง จำกัด
  ก่อสร้างอาคารสำนักงาน สูง 4 ชั้น และมีชั้นใต้ดิน 1 ชั้น มูลค่างานคงเหลือ 95 ล้านบาท
  ซึ่งเป็นงานในมือของบริษัทฯ